<classify> Katika mchezo huo uliochezwa kwenye Uwanja wa Taifa, Dar es Salaam, Simba ilifungwa bao 1-0 na timu hiyo ya Shinyanga na kupoteza matumaini yao ya kuliwania taji la Ligi Kuu Tanzania bara.Akizungumza baada ya mchezo huo, Abdallah alisema kufungwa katika mchezo huo kumepoteza matumaini yao ya kuchukua ubingwa na kushiriki michuano ya kimataifa. Tunaomba radhi mashabiki kwa matokeo mabaya tuliyopata, awali tulijipanga kuchukua ubingwa lakini mambo yamekuwa tofauti, lakini mpira ndivyo ulivyo hata kwa Ulaya tumeona Asernal walikuwa wanafanya vizuri aliyekuja kuchukua ubingwa ni mwingine, alisema.Lengo la kwanza la Simba msimu huu ilikuwa ni kupambana na kutwaa taji la ligi na kushiriki michuano ya kimataifa mwakani, ambapo mchezo huo kama wangeshinda wangekuwa kwenye mbio sambamba na Yanga walioko kileleni mwa msimamo wa ligi.Kwa matokeo hayo Simba ambayo ilikuwa ikishika nafasi ya pili ikiwa na pointi 59, ikishinda katika michezo yake mitatu iliyobaki itafikisha pointi 68 ambazo Yanga inazo sasa, nao pia wakiwa na michezo mitatu wanayotegemea kushinda kwa ajili ya kutetea ubingwa wao.Mshindi wa pili Azam FC alijihakikishia nafasi hiyo baada ya kuifunga Kagera Sugar goli 2-1 na hivyo kubakisha michezo miwili ambayo kama atashinda yote atafikisha jumla ya pointi 66.  <topic>: MICHEZO 